Filippinga kuchli “Xaima” to‘foni yopirilishi kutilmoqda

Filippinning millionlab aholisi “Xaima” nomini olgan kuchli to‘fon yaqinlashishiga tayyorgarlik ko‘rmoqda. Bu haqda “Interfaks” xabar berdi.

“Biz nafaqat kuchli yomg‘ir va shamolni, balki suv toshqini, ko‘chkilar va sohillar bo‘yida po‘rtanani kutyapmiz. Ushbu hududda yashaydiganlar xavf ostida. Xavfsiz boshpana izlang”, – dedi Filippin IIVning tabiiy ofatga qarshi muvofiqlashtirish markazi rahbari Allan Tabel.
Mahalliy meteorologiya xizmatining ma’lumotlariga ko‘ra, to‘fon soatiga 315 kilometrgacha yetadigan kuchli shamol bilan kelmoqda.
Xabarda ta’kidlanishicha, “Xaima” to‘foni Filippinning shimoliy hududlariga 19-oktabr, chorshanba kuni kechga yaqin yetib boradi.